Eesti muusika ja muusikud maailmalavadel juunikuul - Kultuuri Näo Raamat
Eesti muusika ja muusikud maailmalavadel juunikuul
Priit Kuusk, ERP uudised 2. juulil 2014
Eesti muusikat oli kuulda ning meie muusikuid näha ja kuulda ka juunikuul paljudes mainekates saalides, festivalidel ja kontserdisarjades. Edastame teavet sündmuste kohta, mida pole lähemalt kajastatud varasemates uudissõnumites. Arvo Pärdi muusika esitused välismuusikuilt vajavad käsitlemist eraldi.
*1. VI Mari Poll mängis koos pianist Jennifer Hughesiga Bergeni rahvusvahelisel festivalil Bergeni Villa Lysøenis, kavas Mozarti Sonaat viiulile ja klaverile nr 28 Es-duur KV 380, Ole Bulli „Largo posato e Rondo capriccioso", Bartóki II sonaat viiulile ja klaverile C-duur ning Ysaÿe „Poème Élégiaque".
*1. VI esines ansambel Heinavanker Margo Kõlari juhatusel Saksamaal Saarni kloostris.
*1.-27. VI oli Priit Volmeril Bonni Ooperis 7 etendust Massenet' ooperis „Thaïs" Palémoni rollis; 5., 18., 21. ja 28. VI laulis ta Verdi ooperis „Aida" Kuninga osas ning 6. ja 8. VI Mozarti „Võluflöödis" Kõneleja rollis.
*1., 8. ja 30. VI pianist Hando Nahkuri kontserdid Dallase Christ Lutheran Churchis, koostöös (vastavalt) Gwen Sliger, Courtney Paris ja Paul Kruger.
*3. VI laulis Kai Rüütel Barcelonas Gran Teatre del Liceus Wagneri ooperis „Valküür" Siegrune rollis viimase etenduse kokku üheksast, lavastuse tegi kuulus Robert Carsen, dirigendiks oli Josep Pons.
*4.-6. VI juhatas Risto Joost Madalmaade Kammerkoori Iisraelis Abu Goshi festivalil, Kiryat Yearimi kirikus: 4. ja 6. VI olid kavas Mendelssohn, Brahms, Cornelius, Saint-Saëns ja Debussy, 5. VI lauldi Bachi, Mozartit, Mendelssohni ja Brahmsi.
*4.-6. VI Eesti koorijuhtide delegatsioon Peterburi VIII rahvusvahelisel koorifestivalil, kus Sander Tamm andis meistrikursuse eesti koorimuusikast ning Eric Whitacre'i loomingust ja kus tema juhatusel esines ka koor 'Si prega de Cantare' kavaga „Soome lahe laulud" Peterburi Kapella saalis.
*5.-7. VI Olari Eltsi kontserdid Melbourne'i Sümfooniaorkestriga Austraalias, kontserdipaigaks Melbourne'i Hamer Hall, kavas Brahmsi „Traagiline avamäng", Beethoveni III klaverikontsert (sol Piers Lane) ja IV sümfoonia ning A. Pärdi „Cantus in Memory of Benjamin Britten".
*5. ja 25. VI laulis Ain Anger Viini Riigiooperis Wagneri „Siegfriedis" Fafneri osas, 19. VI oli tal täita Wagneri „Reini kullas" samuti Fafneri osa ning 22. VI Wagneri „Valküüri" etendusel Hundingi partii, kõigi dirigendiks on Jeffrey Tate.
*5., 6. ja 27. VI andis Tanel Joamets soolokontserdid Venemaal Mahhatškala Filharmoonias, Derbentis ja Ostaškovis.
*6. VI Itaalias, Torino Tempio Valdes'es korraldati kontsert „Baltikumi runod. Muusika kaugelt kirdest". Esinesid La Bottega koor ja orkester Dario Ribechi juhatusel, solistiks viiuldaja Cecilia Bacci. Kavas olid Cyrillus Kreegi „Mu süda, ärka üles" ja „Taaveti laul nr 141", Arvo Pärdi „Kaks slaavi psalmi", Veljo Tormise „Lauliku lapsepõli" ning „Jaani hobu" „Jaanilauludest", Pärdi „Fratres" viiulile, keel- ja löökpillidele ning Tõnu Kõrvitsa „Kreegi vihik" (esmaettekanne Itaalias).
*6. VI Eesti Filharmoonia Kammerkoor andis kontserdi Soomes Espoo festivali J. Sibeliuse 150. sünniaastapäeva puhul, juhatas Heikki Seppänen, kavas Jean Sibeliuse ja Cyrillus Kreegi muusikat.
*6. ja 8. VI Hendrik Vestmann dirigeeris Bonni Ooperis Mozarti „Võluflöödi" etendusi, lavastus on Jürgen Rose'lt.
*7. VI Aare-Paul Lattik esines soolokontserdiga Peterburi Oranienbaumis Peterhofi muuseumis „Kamennoje zalo" paviljoni orelil: 4 osa Rameau' süidist „Les Indes galantes", „Conclusion" P. Glassi „Satyagrahast", I osa Artur Kapi I orelisonaadist f-moll, Bachi Toccata, Adagio ja Fuuga C-duur BWV 564, G. Bovet' „Hamburg", Arvo Pärdi „Trivium" ja J. Bonnet' „Heroiline kapriis" op. 7.
*7. VI Alfia Kamalova laulis Saksamaal oma koduteatri Gelsenkircheni Muusikateatri solistina Britteni ooperis „Albert Herring" Miss Wordsworthi rollis.
*8. VI Halles Händeli festivalil esines MDR Leipzigi Raadio SO koos kooriga Kristjan Järvi dirigeerimiel, kontsert Georg-Friedrich-Händel Halle's, kavas Händeli „Sheba kuninganna saabumine" „Solomonist" ja „Veemuusika", D. Schnyderi Flöödikontsert ning „Marche und Gavotte I", Schnyderi süit „Alceste", tema „Marche und Gavotte" II ja „Summertime". Solistid olid Christian Sprenger (flööt), Thomas Dobler (löökpillid), Daniel Schnyder (saksofon).
*8. VI Külli Tomingas laulis kammeransambli 'Le cameriste ambrosiane' solistina, esitades aariaid Mozarti ooperist „Lucio Silla". Kontserdipaigaks oli Milano Spazio Teatro 89.
*8. ja 10. VI dirigeeris Kristiina Poska Viini Volksoperis külalisena Lehári „Lõbusa lese" etendusi.
*9. ja 22. VI esines Juhan Tralla Mannheimi Rahvusteatris Straussi „Roosikavaleris" Itaalia laulja rollis, 14. ja 26. VI Puccini „Tütarlapses kuldsest läänest" Nicki osas, 18. VI oli ta Alfredo rollis Verdi „La traviatas" ning 24. VI Prokofjevi „Armastuses 3 apelsini vastu" Printsina.
*13. VI toimus Kristjan Järvi kontsert Oslo Linnahallis tema noorteorkestriga Baltic Sea Youth Philharmonic: Händeli / Schnyderi „Veemuusika", de Falla / Schnyderi „Tuletants".
*14.-28. VI Mati Turi laulis taas Wagnerit UK-s Opera Northi kontsertkorras uuslavastuses „Jumalate hukust" Siegfriedi rollis, esietendus toimus 14. VI Leedsi Raekojas, ka 18. VI etendus samas. Järgmised õhtud olid 21. VI Birminghami Symphony Hallis ja 28. VI Kirde-Inglismaal asuvas Sage Gatesheadis. Muusikajuht on Richard Barnes, Turi kaassolistideks laval Alwyn Mellor, Susan Bickley jt.
*15. VI Arete Teemets ja Oliver Kuusik laulsid Kirde-Prantsusmaal Thiérache'i regiooonis Saint-Micheli katedraali festivalil „Musique ancienne et baroque" kavas, mis oli pühendatud J.-P. Rameau' 250. mälestusaastale. Kontserdil tegid kaasa veel Belgia metso Pauline Claes ning prantsuse bariton Florent Baffi. Koos Ensemble Ausonia'ga esitati Frédérick Haasi juhatusel ja tema kaastegevusel klavessiinil aariaid Rameau' ooperitest „Castor ja Pollux", „Zoroastre", „Dardanus" ja „Zaïs".
*15. VI kõlas Rootsis Gävles „Elektronpühapäeva" vabaõhukontserdil Mirjam Tally elektroakustiline kompositsioon „Breathe".
*15. VI osales Aare-Paul Lattik kaastegevana orelil Norras Holmestrandi festivali „KulturYkirken" kontserdil Interimkirkenis, kus esinesid veel sopran May-Britt Forsberg Hovdenak ning viiuldaja Evgenia Lubjantseva.
*18. VI Hando Nahkur andis soolokontserdi Soomes Savonlinna Melartini saalis.
*20. VI esinesid Londonis St. Jamesi kirikus Anna-Liisa Bezrodny ja Marko Martin, kavas Brahmsi Viiulisonaat nr 2, Elgari „Adieu" ning Raveli Viiulisonaat ning „Tzigane".
*20. ja 22. VI esines Lauri Vasar taas Budapesti Wagneri festivalil, lauldes Budapesti kunstide maja Bartóki-nimelises saalis „Tannhäuseris" Wolfram von Eschenbachi rollis, dirigendiks Ádám Fischer.
*22. VI toimus Amsterdami Konservatooriumis Evelin Seppari uusooperi „Icarus" maailmaesiettekanne. Selle lavastas Ingrid Askvik, peaosades esinesid metsosopran Mari Askvik (Icarus) ja bass Philip Barkhudarov (Daedalus), kaastegev konservatooriumi tudengite vokaalansambel ning 19-liikmeline instrumentaalkoosseis, dirigendiks Lodewijk van der Ree, kes kevadel käis ka meil Eestis juhatamas kammerkoori Voces Musicales.
*26. VI esitas duo Luca Schieppati – Külli Tomingas kava „Originaal ja koopia", kontsert toimus Itaalias Bellagios: Mozart, Rossini, Verdi, Verdi/Liszt, Strauss.
*27. VI mängis MDR SO Kristjan Järvi juhatusel Erfurti Messihallis, kõlas Winton Marsalise 12-osaline džässisüit „All Rise", kaastegevad MDR raadiokoor ja hr-Bigband (dir Thomas Kiemle).
*27. VI Erkki-Sven Tüüri akordionikontserdi „Prophecy" esitas noor Serbia akordionist Rade Mijatović koos Berni Sümfooniaorkestriga Franck Ollu juhatusel, kontsert Berni Kultur Casino suures saalis.
*27. ja 29. VI ansambli Heinavanker kaks kontserti Rootsis, esinemispaikadeks Stenbrohulti kirik ja Falkenbergi kirik, Margo Kõlari juhatusel on kavades varajane sakraalmuusika, samuti eesti rahvakoraalid ja regilaulud ning Kõlari enda vokaallooming.
*27.-29.VI Andres Uibo ja Aare Tammesalu esinesid Saksamaa ajaloolistele orelitele pühendatud kontserdisarjas „Mixtur im Bass": 27. VI Göllnitzis, 28. VI Zieckaus ja 29. VI Altdöbernis. Kõik kontserdid toimusid Brandenburgi liidumaal Niederlausitzi regioonis. Eesti muusikast olid kavades duopalad Ester Mägi „Psalm", Artur Kapi „Prelüüd", Andres Uibo „Bach peeglis" ning orelipaladena Rudolf Tobiase koraalieelmäng „Nun ruhen alle Wälder" ja Fuuga d-moll.
*28. ja 29. VI Risto Joost dirigeeris kontserdisarjas „Brandenburgi suvekontserdid" Saksamaal, kus esinesid Rias-kammerkoor ja Capella de la Torre. Õhtud toimusid Gubeni kloostrikirikus ja Lübecki toomkirikus, kavas Monteverdi, Praetorius, Schütz, M. Opitz ja J. Krüger.
*29. VI kõlas Münchenis Herz-Jesu-Kirches Peeter Vähi teos „Müstiline ühinemine", esitajaks Ensemble Varié trio.